SICCO เจอวางเงินสดล่วงหน้า100%ก่อนซื้อขายหุ้น
รายงานข่าวจากตลาดหลักทรัพย์แห่งประเทศไทยแจ้งว่า หลักทรัพย์ที่สมาชิกต้องให้ลูกค้าวางเงินสดเต็มจำนวนก่อนซื้อรายชื่อหลักทรัพย์ที่สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance)
16 ก.ค. 2553

รายงานข่าวจากตลาดหลักทรัพย์แห่งประเทศไทยแจ้งว่า หลักทรัพย์ที่สมาชิกต้องให้ลูกค้าวางเงินสดเต็มจำนวนก่อนซื้อรายชื่อหลักทรัพย์ที่สมาชิกต้องดำเนินการให้ลูกค้าวางเงินสดไว้ล่วงหน้ากับสมาชิกเต็มจำนวนที่จะซื้อ (Cash Balance)
ตามที่สำนักงาน ก.ล.ต. ได้ประกาศรายชื่อหลักทรัพย์ที่เข้าข่ายตามเกณฑ์ TurnoverList ณ วันที่ 16 กรกฎาคม 2553 ปรากฏว่ามีหลักทรัพย์ที่เข้าเงื่อนไขตามที่ตลาดหลักทรัพย์ กำหนดให้สมาชิกต้องให้ลูกค้าซื้อหลักทรัพย์โดยวางเงินสดไว้ล่วงหน้าเต็มจำนวนก่อนการซื้อ(Cash Balance)
ตลาดหลักทรัพย์จึงกำหนดให้สมาชิกต้องดำเนินการให้ลูกค้าปฏิบัติตามเงื่อนไขดังกล่าวในการซื้อหลักทรัพย์ดังต่อไปนี้  บริษัทเงินทุน สินอุตสาหกรรม    (  SICCO )  ตั้งแต่ 19 ก.ค. - 6 ส.ค.53
ทั้งนี้หุ้นSICCOปรับตัวเพิ่มขึ้นอย่างร้อนแรงหลังจากมีข่าวว่าธนาคารไทยพาณิชย์(SCB)ผู้ถือหุ้นใหญ่อยู่ระหว่างการเจรจาการขายหุ้นที่ถือทั้งหมดให้กับกลุ่มทุนที่สนใจ